ശ്രീ മഹാ ഗണേശ പംച രത്നമ്

മുദാ കരാത്ത മോദകം സദാ വിമുക്തി സാധകമ് |
കളാധരാവതംസകം വിലാസിലോക രക്ഷകമ് |
അനായകൈക നായകം വിനാശിതേഭ ദൈത്യകമ് |
നതാശുഭാശു നാശകം നമാമി തം വിനായകമ് || 1 ||

നതേതരാതി ഭീകരം നവോദിതാര്ക ഭാസ്വരമ് |
നമത്സുരാരി നിര്ജരം നതാധികാപദുദ്ഢരമ് |
സുരേശ്വരം നിധീശ്വരം ഗജേശ്വരം ഗണേശ്വരമ് |
മഹേശ്വരം തമാശ്രയേ പരാത്പരം നിരന്തരമ് || 2 ||

സമസ്ത ലോക ശങ്കരം നിരസ്ത ദൈത്യ കുഞ്ജരമ് |
ദരേതരോദരം വരം വരേഭ വക്ത്രമക്ഷരമ് |
കൃപാകരം ക്ഷമാകരം മുദാകരം യശസ്കരമ് |
മനസ്കരം നമസ്കൃതാം നമസ്കരോമി ഭാസ്വരമ് || 3 ||

അകിഞ്ചനാര്തി മാര്ജനം ചിരന്തനോക്തി ഭാജനമ് |
പുരാരി പൂര്വ നന്ദനം സുരാരി ഗര്വ ചര്വണമ് |
പ്രപഞ്ച നാശ ഭീഷണം ധനഞ്ജയാദി ഭൂഷണമ് |
കപോല ദാനവാരണം ഭജേ പുരാണ വാരണമ് || 4 ||

നിതാന്ത കാന്തി ദന്ത കാന്തി മന്ത കാന്തി കാത്മജമ് |
അചിന്ത്യ രൂപമന്ത ഹീന മന്തരായ കൃന്തനമ് |
ഹൃദന്തരേ നിരന്തരം വസന്തമേവ യോഗിനാമ് |
തമേകദന്തമേവ തം വിചിന്തയാമി സന്തതമ് || 5 ||

മഹാഗണേശ പഞ്ചരത്നമാദരേണ യോ‌உന്വഹമ് |
പ്രജല്പതി പ്രഭാതകേ ഹൃദി സ്മരന് ഗണേശ്വരമ് |
അരോഗതാമദോഷതാം സുസാഹിതീം സുപുത്രതാമ് |
സമാഹിതായു രഷ്ടഭൂതി മഭ്യുപൈതി സോ‌உചിരാത് ||

Web Url: http://www.vignanam.org/veda/sree-maha-ganesha-pancharatnam-malayalam.html